ΓΡΑΠΤΗ ΕΡΩΤΗΣΗ E-2446/00

υποβολή: Fernando Fernndez Martn (PPE-DE) προς την Επιτροπή

(19 Ιουλίου 2000)

Θέμα: Νησιωτικές περιοχές

Το άρθρο 154 της Συνθήκης σχετικά με τα διευρωπαϊκά δίκτυα αναφέρει ρητώς, όπως γνωρίζετε, την ανάγκη να συνδεθούν οι νησιωτικές, οι μεσόγειες και οι περιφερειακές περιοχές με τις κεντρικές περιοχές της Κοινότητας.

Φαίνεται ωστόσο ότι, στην περίπτωση των νησιωτικών περιοχών, αυτή η διάταξη της Συνθήκης είχε πολύ μικρή εφαρμογή.

Μπορεί να ανακοινώσει η Επιτροπή τον πίνακα των σχεδίων διευρωπαϊκών δικτύων (είτε στον τομέα των μεταφορών και της ενέργειας είτε στον τομέα των τηλεπικοινωνιών) από τα οποία επωφελήθηκε, έως τώρα, η μια ή η άλλη νησιωτική περιοχή της Ευρωπαϊκής Ένωσης;

Μπορεί επίσης να αναφέρει, τη στιγμή κατά την οποία η Ευρωπαϊκή Επιτροπήποβάλλει στο Κοινοβούλιο και το Συμβούλιο έκθεση σχετικά με την αναθεώρηση των κατευθυντηρίων γραμμών για τα διευρωπαϊκά δίκτυα, τα σχέδια που αφορούν νησιωτικές περιοχές και ενδέχεται να χαρακτηρισθούν επιλέξιμα;

Μπορεί, τέλος, η Επιτροπή να μας ανακοινώσει τα μέτρα που σκοπεύει να προτείνει, ώστε στο μέλλον να δοθεί μεγαλύτερη προτεραιότητα, στο πλαίσιο των διευρωπαϊκών δικτύων, στην ενίσχυση των δεσμών των νησιωτικών περιοχών με τις κεντρικές περιοχές της Κοινότητας;

Κοινή απάντηση του κ. de Palacio εξ ονόματος της Επιτροπής στις γραπτές ερωτήσεις E-2446/00 και E-2466/00

(10 Νοεμβρίου 2000)

Αρκετά έργα διευρωπαϊκών μεταφορών (TEN), στους τομείς της ενέργειας, των μεταφορών και των τηλεπικοινωνιών, αφορούν νησιά. Όσον αφορά τις μεταφορές και την ενέργεια, τα έργα προσδιορίζονται στις κατευθυντήριες γραμμές για την ανάπτυξη του διευρωπαϊκού δικτύου μεταφορών(1) και στις κατευθυντήριες γραμμές για την ανάπτυξη του διευρωπαϊκού ενεργειακού δικτύου(2). Προκειμένου περί των μεταφορών, τα σημαντικότερα έργα που αφορούν νησιά είναι, εν γένει, αυτά που αφορούν λιμένες και αερολιμένες. Προκειμένου περί της ενέργειας, ο κατάλογος έργων κοινού ενδιαφέροντος περιλαμβάνει την εισαγωγή της χρήσης φυσικού αερίου και την πραγματοποίηση ηλεκτρικών συνδέσεων μέσωποβρυχίων καλωδίων, για ορισμένα νησιά. Όσον αφορά τις διευρωπαϊκές τηλεπικοινωνίες, τα νησιά εμπλέκονται, είτε άμεσα είτε έμμεσα, στα περισσότερα έργα, δεδομένου ότι, εξ ορισμού, οι τηλεπικοινωνίες συνδέουν τις διάφορες περιφέρειες της Ευρώπης. Χαρακτηριστικά παραδείγματα είναι τα έργα που αφορούν την τηλε-ιατρική και την τηλε-εκπαίδευση, τα οποία απευθύνονται σε κατοίκους απομονωμένων περιοχών, καθώς και τα έργα που αφορούν την διαχείριση καταστάσεων εκτάκτου ανάγκης.

Για να τύχουν κοινοτικής χρηματοδοτικής στηρίξεως, τα έργα πρέπει, κατ' αρχάς, να έχουν εγκριθεί από τις εθνικές διοικήσεις. Ο πλήρης κατάλογος των έργων που έχουν τύχει χρηματοδοτικής στηρίξεως από τον προϋπολογισμό TEN περιλαμβάνεται στην ετήσια έκθεση σχετικά με τα ΤΕΝ, η οποία διαβιβάζεται στο Ευρωπαϊκό Κοινοβούλιο. Ας σημειωθεί, ωστόσο, ότι το μεγαλύτερο μέρος της χρηματοδότησης έργων ΤΕΝ σε νησιά προέρχεται από τα διαρθρωτικά ταμεία και από το Ταμείο Συνοχής, καθώς και από τις εθνικές αρχές. Σχετικές με τα εν λόγω έργα πληροφορίες ανευρίσκονται στην ετήσια έκθεση για το ταμείο συνοχής, καθώς και στον ετήσιο κατάλογο των έργων που έτυχαν χρηματοδοτήσεως από τα διαρθρωτικά ταμεία με ποσά άνω των 50 εκατομ." τα ως άνω διαβιβάζονται στο Ευρωπαϊκό Κοινοβούλιο.

Η Επιτροπή συντάσσει έκθεση για την αναθεώρηση των κατευθυντηρίων γραμμών όσον αφορά το διευρωπαϊκό δίκτυο μεταφορών, στην οποία θα προτείνει την συνέχιση της στήριξης έργων TEN στα νησιά. Όσον αφορά το διευρωπαϊκό ενεργειακό δίκτυο, η Επιτροπή θαπογραμμίσει τη σημασία της ανάπτυξης ανανεώσιμων πηγών ενεργείας, ιδίως στα νησιά, και της σύνδεσης των μονάδων παραγωγής από τις προαναφερθείσες ανανεώσιμες πηγές, με διασυνδεδεμένα δίκτυα. Η αναθεώρηση των κατευθυντηρίων γραμμών για το διευρωπαϊκό δίκτυο τηλεπικοινωνιών δεν θα αρχίσει πριν από τον Σεπτέμβριο του 2000. Δεδομένου ότι η επιλογή έργων στο πλαίσιο των διευρωπαϊκών δικτύων τηλεπικοινωνιών διενεργείται μέσω ανοικτών προσκλήσεωνποβολής προτάσεων, δενπάρχουν ειδικά κριτήρια επιλεξιμότητας για τα έργα που αφορούν νησιά. Ωστόσο, η καλύτερη προβολή της διαθέσιμης για τα έργα σε νησιά στήριξης στις διάφορες (ευρωπαϊκές και εθνικές) ενημερωτικές ημερίδες για τα διερωπαϊκά δίκτυα τηλεπικοινωνιών, θα συνέβαλλε στην ενίσχυση των συνδέσεων με τα νησιά.

(1) ΕΕ L 228 της 9.9.1996.

(2) ΕΕ L 161 της 29.6.1996.